|  |
| --- |
| Ένα έργο που συνέγραψαν οι μαθητές της Στ’ τάξης του Δημοτικού Σχολείου Νέας Σάντας |
| Ο ψεύτικος Διαγωνισμός |
| Επιμέλεια: Παπαγάλου Φωτεινή – Π.Ε. 86 |

|  |
| --- |
| Νέα Σάντα14/6/2018 |

**Ο ψεύτικος Διαγωνισμός**

Ο Δημήτρης και η Κατερίνα είναι δυο παιδιά που παίζουν ένα παιχνίδι στο Διαδίκτυο. Ξαφνικά, την ώρα του παιχνιδιού, εμφανίζεται στην οθόνη ένα παράθυρο, σύμφωνα με το οποίο κέρδισαν ένα μεγάλο δώρο. Πώς θα αντιδράσουν τα παιδιά; Θα κλείσουν το παράθυρο ή θα προσπαθήσουν να πάρουν το «δώρο» τους;

**Δημήτρης**: Ωχ, τι είναι αυτό που μου εμφανίστηκε τώρα; Τι λέει;

**Κατερίνα**: Λέει πως κερδίσαμε ένα καινούριο iPhone! Ουαου!!! Είμαστε πολύ τυχεροί!!!!!

**Δημήτρης**: Ναι, δίκιο έχεις! Τι ωραία!!!! Ρωτάει αν θέλουμε να παραλάβουμε το δώρο μας. Θα πατήσω «Ναι».

**Κατερίνα**: Ναι, πάτησέ το. Πολύ χαίρομαι που θα έχουμε καινούριο iPhone. Δεν έχει κανένας από τους φίλους μας γιατί είναι πολύ ακριβό. Και όμως, εμείς το κερδίσαμε. Όλοι θα θέλουν να το δουν.

**Δημήτρης**: Το πάτησα. Μα, τι είναι αυτό που βγήκε τώρα; Τι ζητάει πάλι;

**Κατερίνα**: Ζητάει να βάλουμε τα στοιχεία μας. Βλέπεις; Έχει να συμπληρώσουμε όνομα, επίθετο, και διάφορα άλλα.

**Δημήτρης**: Μήπως να μην τα συμπληρώσουμε; Φοβάμαι λίγο.

**Κατερίνα**: Καλά, χαζός είσαι; Και να χάσουμε το iPhone; Μη λες βλακείες, δεν υπάρχει λόγος να φοβάσαι. Συμπλήρωσέ το!

**Δημήτρης**: Μήπως να το πούμε στη μαμά και τον μπαμπά;

**Κατερίνα**: ΟΧΙ! Άντε επιτέλους συμπλήρωσέ τα να τελειώνουμε.

**Δημήτρης**: Καλάαααααα. Ορίστε: Όνομα Δημήτρης, Επίθετο Δημητρακόπουλος, Διεύθυνση Καβάλας 3, Τηλέφωνo 231028790. Ζητάει και ηλικία. Τι να βάλω;

**Κατερίνα**: Να βάλουμε ότι είμαστε μεγαλύτεροι. Μπορεί να μην μας το δώσουν αν βάλουμε την πραγματική μας ηλικία.

**Δημήτρης**: Ναι, δίκιο έχεις. Να βάλω 20;

**Κατερίνα**: Βάλε και παραπάνω. Βάλε 25.

**Δημήτρης**: Ωραία. 25 λοιπόν. Πατάω το οκ.

**Κατερίνα**: Εκεί κάτω έχει κάτι μικρά γραμματάκια. Τι γράφουν;

**Δημήτρης**: Βαριέμαι να τα διαβάσω, θα πατήσω οκ!

**Κατερίνα**: Μήπως βρε έλεγε κάτι σημαντικό;

**Δημήτρης**: Τι σημαντικό μπορεί να ήταν μωρέ; Τίποτα όροι χρήσης και διάφορα άλλα που έχουν σε όλα τα sites για τυπικούς λόγους. Πατάω τώρα το οκ!

**Κατερίνα**: Εντάξει.

## Μετά από λίγη ώρα χτυπάει το τηλέφωνο…..

**Δημήτρης**: Ναι, ποιος είναι;

**Άγνωστη φωνή**: Για το iPhone που κερδίσατε τηλεφωνώ.

**Δημήτρης**: Ναι, πείτε μου.

**Άγνωστη φωνή**: Κάλεσα για να κανονίσουμε πώς θα συναντηθούμε για να το παραλάβετε.

**Δημήτρης**: Να συναντηθούμε;;; Δεν θα το στείλετε.

**Άγνωστη φωνή**: Μα, όχι. Το έλεγε ξεκάθαρα στους όρους χρήσης πως θα πρέπει να συναντηθούμε για να το παραλάβετε.

**Δημήτρης**: Χμμ…. Τότε…. Δεν ξέρω πότε με βολεύει. Μπορείτε να ξαναπάρετε τηλέφωνο αργότερα για να σας πω; Θέλω να το σκεφτώ λίγο.

**Άγνωστη φωνή**: Έγινε. Θα πάρω σε μισή ώρα ξανά.

**Δημήτρης**: Ωραία. Γεια σας.

**Άγνωστη φωνή**: Γεια σας.

**Κατερίνα**: Ποιος ήταν;

**Δημήτρης**: Ήταν ένας υπάλληλος από την εταιρία που κερδίσαμε το iphone.

**Κατερίνα**: Και τι σου είπε ;

**Δημήτρης**: Μου είπε ότι θέλει να συναντηθούμε.

**Κατερίνα**: Που;

**Δημήτρης**: Δεν μου είπε ακόμα. Αλλά μου είπε ότι θα με ξαναπάρει τηλέφωνο σε μισή ώρα.

**Κατερίνα**: Μήπως να μην πάμε;

**Δημήτρης**: Δεν ξέρω…

**Κατερίνα**: Εγώ λέω καλύτερα να ρωτήσουμε τους γονείς μας.

**Δημήτρης**: Εντάξει Κατερίνα. Ας τους το πούμε.

**Παιδιά**: Μαμά! Μπαμπά! Μας ζητάνε από ένα διαγωνισμό να συναντηθούμε για να μας δώσουν ένα δώρο που κερδίσαμε.

**Πατέρας**: Να συναντηθείτε; Τι περίεργα πράγματα είναι αυτά; Δεν μου αρέσει καθόλου αυτό. Να μην πάτε!

**Δημήτρης**: Μα, μπαμπά, αλλιώς θα χάσουμε το δώρο.

**Μητέρα**: Δεν γίνονται έτσι συνήθως στους διαγωνισμούς. Απάτη μου μυρίζει…

**Πατέρας**: Κι εμένα Μαρία, είναι σίγουρα απάτη.

**Μητέρα**: Δε μου λέτε παιδιά, τι δώρο κερδίσατε;

**Κατερίνα**: Ένα iphone.

**Μητέρα**: Δωρεάν;

**Δημήτρης**: Ναι, μας βγήκε μήνυμα στον υπολογιστή την ώρα που ήμασταν στο internet ότι το κερδίσαμε.

**Κατερίνα**: Ναι, και μετά μας πήραν τηλέφωνο για να συνατηθούμε για να μας το δώσουν.

**Πατέρας**: Κατάλαβα. Δεν υπάρχει περίπτωση, είναι σίγουρα απατεώνες. Ωραία παιδιά, θα πάτε στην συνάντηση, όμως θα έρθουμε κι εμείς μαζί σας.

**Κατερίνα**: Μα…..

**Μητέρα**: Όχι «μα» Κατερίνα. Θα έρθουμε μαζί σας. ΤΕΛΟΣ!

**Δημήτρης**: Μα είμαστε μεγάλοι πια!!!

**Πατέρας**: Όχι Δημήτρη, θα έρθουμε κι εμείς μαζί σας διότι αυτοί που σας στέλνουν τα μηνύματα δεν νομίζω να είναι από τον διαγωνισμό. Είναι σίγουρα απατεώνες.

**Κατερίνα**: Εντάξει.

**Δημήτρης**: Υπό έναν όρο. Θα είστε κρυμμένοι!

**Πατέρας**: Ζητήστε τους ακριβώς το μέρος, πότε και τι ώρα.

**Δημήτρης**: Ναι, σε λίγο που θα πάρουν τηλέφωνο θα συνεννοηθούμε.

**Πατέρας**: Ίσως θα έπρεπε να καλέσουμε και την αστυνομία.

**Μητέρα**: Καλή ιδέα Σωκράτη, να τους πούμε τι ακριβώς συνέβη!

## Μετά από μισή ώρα χτυπάει το τηλέφωνο…..

**Δημήτρης**: Παρακαλώ;

**Άγνωστη φωνή**: Γεια σας ,σας είχαμε καλέσει και πριν από μισή ώρα, θα συναντηθούμε τελικά για το δώρο;

**Δημήτρης**: Ναι, πού θέλετε;

**Άγνωστη φωνή**: Απέναντι από το παλιό φαρμακείο είναι καλά;

**Δημήτρης**: Πότε;

**Άγνωστη φωνή**: Την Κυριακή, στις 15:00.

**Δημήτρης**: Εντάξει, θα τα πούμε την Κυριακή στις 15:00.

## Στο σημείο συνάντησης….

**Ξένο παιδί 1**: Εδώ, εδώ!

**Δημήτρης**: Γεια σας, ήρθαμε να πάρουμε το δώρο μας.

**Ξένο παιδί 1**: Γειαααα…

**Ξένο παιδί 2**: Ναι, θα σας δώσουμε το δώρο σας, αλλά πρώτα πρέπει να μας δώσετε και κάτι εξτρά.

**Δημήτρης**: Τι εννοείτε εξτρά;

**Ξένο παιδί 1**: Τι εννοούμε; Τάχα δεν κατάλαβες;

**Ξένο παιδί 2**: Εννοούμε πως για να πάρετε το δώρο πρέπει να μας δώσετε 200€.

**Κατερίνα**: Μα τι είναι αυτά που λέτε; Αλλιώς είχαμε συμφωνήσει!

**Ξένο παιδί 2**: Σιγά μην είχαμε υπογράψει και συμβόλαιο. Άσε μας από δω! Ή θα μας δώσεις τα λεφτά μέχρι αύριο, ή θα τα πάρουμε με το ζόρι!

**Ξένο παιδί 1**: Εσείς μάλιστα είπατε και ψέματα! 25 είστε; Ούτε 15 δεν είστε! Ακούστε καλά νιάνιαρα: Τα λεφτά ως αύριο!!

Αφού οι γονείς είχαν καταλάβει για την απάτη, κάλεσαν τους αστυνομικούς και μαζί τους παρακολουθούσαν κρυμμένοι.

**Αστυνόμος Α’**: Πρέπει να επέμβουμε αμέσως!

**Μητέρα**: Έχετε δίκιο κύριε αστυνόμε .

**Αστυνόμος Β΄**: Αν πάνε να τους επιτεθούν θα επέμβουμε.

**Αστυνόμος Α΄**: Εντάξει. Εσείς Κύριε και Κυρία Δημητρακόπουλε μην αγχώνεστε. Αυτά τα παιδιά θα συλληφθούν.

**Πατέρας**: Σας ευχαριστούμε πολύ.

**Ξένο παιδί 2**: Τι θα γίνει θα μας δώσετε τα χρήματα ή όχι;

**Κατερίνα**: Όχι δεν καταλάβατε. Εμείς θέλουμε το iphone που κερδίσαμε.

Μπαίνουν οι αστυνομικοί

**Αστυνομικός Α΄+Β΄**: Συλλαμβάνεστε για απάτη.

**Ξένα παιδιά**: Τι είναι αυτά που λέτε;

**Πατέρας**: Σας είδαμε να εκβιάζετε τον Δημήτρη και την Κατερίνα, αντί να τους δώσετε το δώρο τους .

**Δημήτρης**: Μαμά ,μπαμπά ,θέλουμε να μας βοηθήσετε ,γιατί αυτά τα παιδιά μα ς ζητάνε να τους δώσουμε χρήματα.

**Αστυνόμος Β΄**: Αστυνόμε συλλάβετέ τους!

**Ξένο παιδί 2**: Απλώς χρειαζόμασταν μερικά χρήματα.

**Αστυνόμος Α’**: Ναι, όμως αυτό που κάνατε δεν ήταν καθόλου σωστό. Θα χρειαστεί να έρθετε στο τμήμα. Μπορεί να μπείτε στην φυλακή γι’ αυτό που κάνατε.

**Μητέρα**: Παιδιά κι εσείς έπρεπε να μας ρωτήσετε πρώτα. Δεν σας φάνηκε περίεργο που κερδίσατε στα ξαφνικά, χωρίς να πάρετε μέρος σε κανέναν διαγωνισμό, ένα τόσο ακριβό δώρο;

**Πατέρας**: Και επίσης, θα ήταν μεγάλο λάθος αν κανονίζατε να συναντηθείτε χωρίς να μας πείτε τίποτα. Θα μπορούσαν να σας χτυπήσουν και να σας κλέψουν.

**Δημήτρης, Κατερίνα**: Οκ, θα προσέχουμε, δεν θα το ξανακάνουμε.

Οι αστυνομικοί πήραν τους απατεώνες κι έφυγαν. Έτσι ο Δημήτρης και η Κατερίνα έμαθαν ότι δεν πρέπει να εμπιστεύονται όλες τις σελίδες στο Διαδίκτυο.